Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 351/15/7701	Bardejov, 3.8.2015
EEČ : 2-54-105-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v čase od mesiaca jún 2012 až doposiaľ si v Bardejove a inde neplnil pravidelne svoju vyživovaciu povinnosť na svoju maloletú dcéru XXXXX, nar. XXXXX, trvale bytom Komenského 33, XXXXX, ktorá bola zverená do osobnej starostlivosti matke XXXXX, nar. XXXXX, trvale bytom XXXXX, XXXXX rozsudkom Okresného súdu v Bardejove č.k. 1P 51/2012 zo dňa 05.11.2012, ktorý nadobudol právoplatnosť dňa 29.01.2013, ktorým bol otec maloletej zaviazaný prispievať na jej výživu sumou 55,-Eur mesačne, počnúc dňom 01.06.2012 do budúcna a to vždy do 1. dňa v kalendárnom mesiaci vopred k rukám matky maloletej, kde za vyššie uvedené obdobie až doposiaľ dlhuje na výživnom sumu vo výške 1.290,- Eur,

lebo zanikla trestnosť činu

Odôvodnenie:
Uznesením vyšetrovateľa PZ, Odboru kriminálnej polície XXXXX zo dňa 12.06.2015 sp.zn. ČVS: ORP-131/VYS-BJ-2015 bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa  § 207 ods. 1, ods. 3, písm. b/ Trestného zákona, pre skutok, ktorý je uvedený vo výrokovej časti tohto uznesenia. 

	Vyšetrovateľ PZ  podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX uhradil dlžnú sumu výživného XXXXX a zaplatil sumu 1.290 eur, čím vyrovnal celý dlh na výživnom.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradil dlžnú sumu výživného XXXXX a to v dňoch 05.07.2015, 29.07.2015 a dňa 30.07.2015  tak ako ho zaväzoval rozsudok Okresného súdu v Bardejove sp.zn. 1P 51/2012 zo dňa 05.11.2012, ktorý nadobudol právoplatnosť dňa 29.01.2013, pričom oprávnená osoba  a to mal. XXXXX, nar. XXXXX nebola vydaná nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Viktor Tomáš
prokurátor